Martina Clavadetscher
D Martina Clavadetscher (* 1. Augschte 1979 z Zoog) isch e Schwyzer Autori.

Lääbe 
D Martina Clavadetscher isch z Brunne ufgwagse un vu 1994 bis 1998 uf s Gimnasium im Kollegium Schwyz gange. Derno het si Dytschi Literatur, Linguischtik un Filosofy an dr Uniwersideet Fryburg i. Üe. studiert. Anne 2006 isch am Lozärner Theater ire eerscht Theaterstuck Drei Frauen urufgfiert wore (Reschy: Sophie Stierle). Anderi Theaterstuck sin Gemeinsam, wu 2009 am Schauspielhaus Hamburg urufgfiert woren isch, un 2013 s Stuck Deliver My Heart!, wu im Südpol Lozärn Premiere ghaa het.

D Clavadetscher schrybt un liist regelmäßig d Radio-Kolumne Apropos fir s Schwyzer Radio SRF 1. Anne 2012 isch ere dr Kulturferderbrys vum Kanton Schwyz verlihe wore. In dr Theatersaison 2013/14 isch d Clavadetscher im Rame vum Ferderbrogramm «Stücklabor Neue Schweizer Dramatik» Huusautori am Lozärner Theater gsii. S Ufdragsstuck My only friend, the end, wu um des Zyt entstande isch, isch im Merz 2014 urufgfiert un in dr Juni-Uusgab vu dr Fachzytschrift „Theater der Zeit“ abdruckt wore.

2014 isch ire Prosa-Debüt Sammler erschine, wu si zum Ufdritt Schwyz demit an d Buechmäss Leizig yyglade woren isch.

Mit irem Stuck Umständliche Rettung het d Clavadetscher dr Essener Autorebrys Stück auf! 2016 gwunne un isch im nämlige Johr fir dr Heidelberger Stückemarkt nominiert wore.

2017 isch si mit irem Roman Knochenlieder fir dr Schwyzer Buechbrys nominiert gsii. Ire zweet Roman Die Erfindung des Ungehorsams het dr Schwyzer Buechbrys 2021 gwunne.

Wäärch

Prosa 
 Sammler. Erzählung, Verlag Martin Wallimann, Alpnach 2014, ISBN 978-3-905969-34-4.
 Hokuspokus Verschwindibus. Carte blanche, Kulturtipp, Nr. 17/14, .
 Knochenlieder. Roman, Edition Bücherlese, Hitzkirch 2017, ISBN 978-3-906907-01-7.
 Die Erfindung des Ungehorsams. Roman, Unionsverlag, Zürich 2021, ISBN 978-3-293-00565-5.

Theaterstuck 
 Deliver my heart! Uruffierig Südpol Lozärn, 2013.
 My only friend, the end. Uruffierig, Lozärner Theater. 2014. In: Theater der Zeit, Heft Nr. 6 / Juni 2014, .
 Milchdieb. Monolog, Uruffierig Lozärner Theater, 2015.
 Der letzte Europäer. Uruffierig Theater am Nöimärt Züri, 2017.
 Umständliche Rettung. Uruffierig Schauspiel Essen, 2017.
 Gedächtnispalast – 5000 m² Theater in der Viscosistadt. Uruffierig Viscosistadt Emmenbrücke, 2019.

Uuszaichnige 
 2012: Kulturferderbrys vum Kanton Schwyz
 2012: Wärchbydrag Theater vum Kanton Schwyz
 2016: Wärchbydrag Theater vum Kanton Lozärn
 2016: Autorebrys Schauspiel Essen 2016
 2016: Nomination zum Heidelberger Stückemarkt
 2016: Literaturbry vu dr Marianne-und-Curt-Dienemann-Stiftig
 2017: Nominierung fir dr Schwyzer Buechbrys
 2021: Schwyzer Buechbrys fir Die Erfindung des Ungehorsams

Weblink 
 
 
 Churzbiografy vu dr Martina Clavadetscher bim Verlag Felix Bloch Erben
 Video-Porträt zum Heidelberger Stückemarkt 2016 bi Vimeo
 Rezension vu Knochenlieder in dr Neue Zürcher Zeitung
 Martina Clavadetscher, Biografy un Bibliografy uf Viceversa Literatur

Fueßnote 

Autor
Dramatiker
Literatur uf Dütsch
Literatur (21. Joorhundert)
Literatur (Schwiz)
Person (Züri)
Schwiizer
Läbigi Person
Frau